**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai  500 000 *euro* atbalsta programmai jauniešiem Covid-19 pandēmijas radīto seku mazināšanai, tai skaitā: 1.1. 430 000 *euro* programmas projektu īstenošanai;1.2. 40 000 *euro* mācību, supervīziju un komunikācijas aktivitāšu nodrošināšanai darba ar jaunatni veicējiem;1.3. 30 000 *euro* programmas administrēšanai.Atbalsta pasākumus paredzēts īstenot no 2021. gada 1. aprīļa līdz 2021. gada 31. decembrim. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt finansējumu atbalsta programmai jauniešiem Covid-19 pandēmijas radīto seku mazināšanai.
2. [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24.](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24) pants.
3. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmija ir būtiski ietekmējusi visas jauniešu dzīves jomas – izglītību, nodarbinātību un brīvā laika pavadīšanu, kā arī iespaidojusi mentālo labsajūtu. Covid-19 pandēmijas sekas var ievērojami pasliktināt jauniešu stāvokli darba tirgū un viņu finansiālo labklājību, kā arī būtiski apgrūtināt jauniešu iekļaušanos sabiedrībā, kas nākotnē varētu sekmēt viņu sociālo atstumtību.Izglītības un zinātnes ministrija sadarbībā ar Jaunatnes starptautisko programmu aģentūru un biedrību “Latvijas Jaunatnes padome” izstrādāja priekšlikumus atbalsta programmai jauniešiem Covid-19 pandēmijas radīto seku mazināšanai (turpmāk – arī Programma).Šī gada Jaunatnes politikas valsts programmas finansējums ir nepietiekošs, lai īstenotu papildu aktivitātes jauniešiem, kas mērķētas konkrēti uz Covid-19 pandēmijas radīto seku mazināšanu. Lai Covid-19 pandēmijas ietekmē nepieaugtu to jauniešu skaits, kas nestrādā, nemācās un neapgūst arodu, jauniešiem ir nepieciešams sniegt daudzpusīgu atbalstu, iesaistot jaunatnes jomas speciālistus, t.sk. pašvaldībās jaunatnes jomā strādājošos, jaunatnes organizācijas un nevalstiskās organizācijas (turpmāk – NVO), kas veic darbu ar jaunatni. Vienlaicīgi atbalstu nepieciešams nodrošināt jaunatnes jomā strādājošiem, lai izglītotu par metodēm, tostarp digitālām, kuras ne tikai tiktu pielietotas esošajos sarežģītajos Covid-19 apstākļos, bet arī iezīmētu ilgtermiņa modeli darbam ar jaunatni pēc Covid-19 uz digitalizāciju vērstajos apstākļos. Īstenojamo pasākumu mērķis, kuru ietvaros tiks īstenotas neformālās mācīšanās aktivitātes, ir:* veicināt jauniešu zināšanu un prasmju apguvi, kā arī attieksmju veidošanu, balstoties jauniešu vēlmēs un vajadzībās, lai nodrošinātu jauniešu sagatavotību turpmākajām mācībām un darba tirgum;
* veicināt jauniešu piederības sajūtu vietējai kopienai, savstarpējo atbalstu, kā arī paaugstināt viņu pašapziņu;
* sniegt jauniešiem iespēju socializēties, tostarp sekmēt jauniešu kvalitatīvu brīvā laika pavadīšanu;
* nodrošināt jauniešiem iespēju saņemt individuālu atbalstu ārpusskolas laikā;
* preventīvi mazināt jauniešu psihoemocionālās veselības riskus Covid-19 pandēmijas laikā un pēc tās.

Programmas ietvaros projektu konkursā tiks atbalstīti ne mazāk kā 43 projekti, kurus īstenos pašvaldības, pašvaldību iestādes un NVO, nodrošinot pēc iespējas vienmērīgu reģionālo pārklājumu. Lai nodrošinātu optimālu projektu īstenošanas laiku, kas dotu iespēju īstenot plašu aktivitāšu klāstu un attiecīgi garantētu vēlamo projektu rezultātu sasniegšanu esošajos apstākļos, ierosinām katram projekta īstenotājam piešķirt priekšfinansējumu 100 % apmērā. Tas sniegtu iespēju īstenot projektus no 2021. gada 15. jūnija līdz 2021. gada 31. decembrim. Kopējais finansējums, kuru paredzēts piešķirt projektu īstenotājiem aktivitāšu īstenošanai ir 430 000 *euro*, savukārt viena projekta īstenošanai tiks piešķirti ne vairāk kā 10 000 *euro*. Papildus ir paredzēti 40 000 euro atbalsta pasākumu, tostarp izglītojošo, sniegšanai jaunatnes darbiniekiem un darba ar jaunatni veicējiem, lai nodrošinātu viņu zināšanas un prasmes, t.sk. digitālās, kas aktuālas esošajos Covid-19 apstākļos, kā arī pēc pandēmijas apstākļos. Šo atbalstu pasākumu īstenošanu plānots uzsākt no 2021. gada 1. aprīļa. Finansējums projektu īstenošanai Programmas ietvaros tiks piešķirts, organizējot atklātu projektu konkursu, kura nolikumu izstrādās Jaunatnes starptautisko programmu aģentūra un apstiprinās Izglītības un zinātnes ministrija. Izstrādājot Programmas projektu konkursa nolikumu un nodrošinot atbalsta aktivitātes darba ar jaunatni veicējiem, tiks ievēroti komercdarbības atbalsta nosacījumi. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM.  |
| 4. | Cita informācija | Rīkojuma projekts attiecas uz Izglītības un zinātnes politiku. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** |  **500 000** | **0** | **0** | **0** | **0** | **0** |
| 2.1.valsts pamatbudžets | 0 |  500 000 | 0 | 0 | 0 | 0 | 0 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **-  500 000** | **0** | **0** | **0** | **0** | **0** |
| 3.1.valsts pamatbudžets | 0 | -  500 000 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** |  **500 000** | **0** | **0** | **0** | **0** | **0** |
| 4.1.valsts pamatbudžets | 0 |  500 000 | 0 | 0 | 0 | 0 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Projekts paredz no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai  500 000 *euro* atbalsta programmai jauniešiem Covid-19 pandēmijas radīto seku mazināšanai, tai skaitā: **1.1. 430 000 *euro* programmas projektu īstenošanai**. Maksimālā vienam projektam piešķiramā summa ir 10 000 *euro.* Minimālā summa vienam projektam nav noteikta. Ja visi projekti tiks iesniegti par maksimālo summu, tad tiks atbalstīti vismaz 43 projekti. Ja tiks iesniegti un atbalstīti projekti par mazāku summu, tiks apstiprināti vairāk projekti. **1.2. 40 000 *euro* aktivitāšu nodrošināšanai darba ar jaunatni veicējiem**, tai skaitā: 1.2.1. vismaz divas tiešsaites mācības potenciālajiem projektu konkursu iesniedzējiem par 2 000 *euro* kopā (2 mācību vadītāji \* 5 dienas \* vidēji 200 *euro =* 2 000 *euro*);1.2.2. mācības par vienaudžu vēstnešu tīkla izveidi vietējā kopienā par 6 000 *euro* (2 mācības \* 2 vadītāji \* 3 dienas \* vidēji 200 *euro =* 2 400 *euro),* piesaistītie eksperti dalībnieku kompetenču veicināšanai (2 mācības \* 2 eksperti \* vidēji 250 *euro =* 1 000 *euro*), citas organizatoriskās izmaksas, tai skaitā noformējums, ielūgumi, reklāma, transports un citi ) – 2 600 *euro*;1.2.3.divas praktiskas mācības par digitālo rīku izmantošanu darbā ar jauniešiem par 2 000 *euro* (2 vadītāji \* 5 dienas \* vidēji 200 *euro =* 2 000 *euro*);1.2.4. supervīziju nodrošināšana projektu īstenotājiem par 20 000 *euro*. (Cena par sueprvīzijām tiks noteikta saskaņā ar cenu aptauju. Plānots, ka 1h supervīzija būs līdz 150 *euro.* Viena grupas supervīzija ilgst 3h.(3h \* vidēji 150 *euro* \* 7 supervīzijas \* 4 grupas = 12 600 *euro*) , individuālās supervīzijas cena - līdz 60 EUR/h x 48 personas x 2 reizes katram = 5 760 euro un citas organizatoriskās izmaksas – 1 640 euro);1.2.5. programmas izvērtēšanas pasākums par 3 000 *euro*, tai skaitā pasākuma vadītāja un citas pasākuma organizatoriskās izmaksas*;*1.2.6. Informatīvā kampaņa projektu konkursa popularizēšanai, projekta aktivitāšu popularizēšanai, kurās var iesaistīties jaunieši, kā arī par programmā sasniegtajiem rezultātiem, kas būs publiski pieejami un izmantojami arī ilgtermiņā – 7 000 *euro*.**1.3. 30 000 *euro* programmas administrēšanai,** tai skaitā projektu pieteikumu izvērtēšana ap 360h, projektu konkursa administrēšana ap 230h, uzraudzības organizēšana projekta laikā ap 160h, noslēguma pārskatu izvērtēšana un projektu lietu noslēgšana ap 700h, konsultācijas pirms projekta iesniegumu iesniegšanas un projekta laikā ap 230h, atbalsta pasākumu organizēšana ap 300h, supervīziju organizēšana ap 210h, komunikāciju aktivitāšu organizēšana ap 290h, nosakot vidējo stundas likmi 12 *euro*, ietverot nodokļus, kā arī uzraudzības vizīšu izmaksas ap 240 *euro*).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** | Finanšu līdzekļi papildu izdevumu finansēšanai tiks rasti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts un Protokollēmuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts un Protokollēmuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts un Protokollēmuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta dotā uzdevuma izpildi nodrošinās IZM.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts un Protokollēmuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska